Държавен вестник, бр. 42, 2013 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  42
ОФИЦИАЛЕН РАЗДЕЛ
МИНИСТЕРСКИ СЪВЕТ
РЕШЕНИЕ № 266
ОТ 26 АПРИЛ 2013 Г.
за приемане на отчета за дейността на Упра­
вителния съвет на Националния компенса­
ционен жилищен фонд за 2012 г.
На основание чл. 9, ал. 4 от Закона за уреж­
дане правата на граждани с многогодишни 
жилищноспестовни влогове
МИНИСТЕРСКИЯТ СЪВЕТ
Р Е Ш И :
1. Приема отчета за дейността на Упра­
вителния съвет на Националния компенса­
ционен жилищен фонд за 2012 г. съгласно 
приложение № 1.
2. Приема отчета за приходите и разходите 
по бюджета на Националния компенсационен 
жилищен фонд за 2012 г. съгласно приложе­
ние № 2.
Министър-председател и
министър на външните работи:
Марин Райков
Главен секретар на Министерския съвет: 
Росен Желязков
Приложение № 1
към т. 1
ОТЧЕТ
за дейността на Управителния съвет на На­
цио­налния компенсационен жилищен фонд 
при Министерския съвет за 2012 г.
С чл. 9, ал. 1 от Закона за уреждане правата 
на граждани с многогодишни жилищноспестовни 
влогове (ЗУПГМЖСВ) на Управителния съвет 
(УС) на Националния компенсационен жилищен 
фонд (НКЖФ) е възложено изпълнението на 
следните функции:
1. Управление на имуществото на фонда.
2. Определяне левовия индекс на спестовното 
число.
3. Контрол върху дейността на местните 
комисии.
С § 19 от преходните и заключителните 
разпоредби на Правилника за прилагане на 
ЗУПГМЖСВ изпълнението му е възложено на 
УС на НКЖФ. 
I. Управление на имуществото на фонда
1. Организиране набирането на средствата на 
фонда по реда на чл. 6, ал. 1 от закона:
а) субсидия в размер до 1 на сто от приходите 
на държавния бюджет;
б) постъпления от дарения и помощи от 
български и чуждестранни лица;
в) постъпления от продажба на жилища и вили, 
отнети в полза на държавата със съдебен акт;
г) възстановени средства от продавача, получил 
компенсации по този закон – § 16 ППЗУПГМЖСВ.
Независимо от това, че разпоредбата на чл. 6, 
ал. 1, т. 2 беше отменена със Закона за изменение 
и допълнение на ЗУЖВГМЖСВ (ДВ, бр. 100 от 
2008 г.), в НКЖФ постъпиха средства по фонд 
„Жилищно строителство“ в размер 26 185,88 лв.
Субсидията по буква „а“ е най-големият 
приходоизточник на средства по НКЖФ. Със 
Закона за държавния бюджет на Република 
България за 2012 г. и с Постановление № 367 на 
Министерския съвет от 2011 г. за изпълнението 
на държавния бюджет на Република България 
за 2012 г. (приложение № 2 към чл. 1, ал. 2) за 
НКЖФ като второстепенен разпоредител към 
министъра на финансите бяха предвидени за 
обезщетения и помощи за домакинства (левови 
компенсации) в размер 11 130 000,00 лв.
По предложение на УС беше извършена ко­
рекция и на основание чл. 34, ал. 3 от Закона 
за устройството на държавния бюджет и § 69 
от преходните и заключителните разпоредби 
на Закона за държавния бюджет на Републи­
ка България за 2012 г. средствата по § 42-00 
„Текущи трансфери, обезщетения и помощи за 
домакинства“ бяха увеличени с 52 800,00 лв. и 
по уточнен план те са 11 182 800,00 лв.
По предложение на УС беше извършена 
промяна по бюджета на НКЖФ за 2012 г. на 
основание чл. 34, ал. 3, 4 и 5 от Закона за ус­
тройството на държавния бюджет и § 69 от пре­
ходните и заключителните разпоредби на Закона 
за държавния бюджет на Република България за 
2012 г., като средствата по програма 9 „Нацио­
нален компенсационен жилищен фонд“, § 42-00 
„Текущи трансфери, обезщетения и помощи за 
домакинства“ бяха увеличени с 3 003 300,00 лв. 
и по уточнен план те са 14 186 100,00 лв.
На основание на утвърдено месечно разпреде­
ление на бюджета Министерството на финансите 
превеждаше редовно средства на фонда.
От приходоизточниците по букви „б“ и „в“ 
няма постъпления.
Съгласно указание на Министерството на 
финансите постъпилите средства по буква „г“ в 
размер 25 990,14 лв. са отчетени като възстановен 
касов разход от минали години, а не като приход. 
2. Целево изразходване на средствата на 
НКЖФ.
Съгласно чл. 7, ал. 1 ЗУПГМЖСВ средствата 
на фонда се изразходват за финансово компен­
сиране на жилищноспестовните влогове чрез 
левова компенсация на определените към 31 де­
кември 1990 г. спестовни числа по тях съобразно 
действащия левов индекс.
През 2012 г. на местните комисии са преве­
дени средства за компенсации общо в размер 
14 212 073,26 лв., с които са компенсирани пра­
воимащи спестители по 2075 бр. влогове, като 
средната компенсация по един влог е 6849,19 лв.
II. Определяне на левовия индекс на спес­
товното число
На основание чл. 7, ал. 2 ЗУПГМЖСВ УС на 
НКЖФ определя периодично размера на левовия 
индекс на спестовното число, като основните 
у